钦定古今图书集成/明伦汇编/官常典/第739卷 > 滕汉
## 钦定古今图书集成/明伦汇编/官常典/第739卷 > 滕汉

按《廉州府志》：“汉，山后兴州人。谦恭循礼，博通子史，精
于骑射。由广东都指挥同知守备高州，以平化州土
贼功镇巡，令摄参将，巡哨高、雷、廉三郡。成化三年，西
贼掠石康，遂以十一月十六日犯灵山，汉督官军追
之，手刃贼酋数人，夺回石康县印。馀败走十万山林
莽间，潜伏汉兵，乘胜严追，误陷泥淖中，贼复聚勒战”，
汉单骑大呼跃出，且战且翼。士卒脱走，犹以三矢毙
三酋，力战，创重而死，贼亦惊畏遁去。士人至今悼其
义烈云。